Translate the text from Welsh to English.



 
Heddiw, rwy’n cyhoeddi pecyn buddsoddi cyfalaf sy’n werth cyfanswm o £617\.5 miliwn i gefnogi ein blaenoriaethau yn y Cynllun Buddsoddi yn Seilwaith Cymru. Wrth ddatblygu ein cynlluniau gwario, rydym wedi canolbwyntio’n ddyfal ar y ffyrdd y gallwn ymyrryd i gefnogi twf a chreu a chynnal swyddi. Mae hynny’n bwysicach nag erioed yn yr hinsawdd ariannol sydd ohoni.


Pan gyhoeddodd Llywodraeth y DU y Cylch Gwariant ym mis Mehefin, pennwyd ein cyllideb gyfalaf ar gyfer 2015\-16 am y tro cyntaf. Bydd y gyllideb honno 33% yn is na’r hyn oedd yn 2009\-10, mewn termau real.


Mae Llywodraeth y DU yn cyfyngu fwyfwy ar y ffordd rydym yn defnyddio’r gyllideb hon. Yn 2015\-16, caiff rhyw 12% o’n cyllideb gyfalaf ei neilltuo ar gyfer trafodion ariannol. Golyga hyn mai dim ond ar gyfer benthyciadau a buddsoddiadau ecwiti y gellir defnyddio’r gyfran honno, ac y bydd angen ad\-dalu’r Trysorlys maes o law.


Mae Llywodraeth Cymru yn manteisio ar bob cyfle i fuddsoddi yn ein seilwaith er mwyn hybu’r economi. Felly, byddwn yn gwneud defnydd llawn o’n pŵer i wario cyfalaf er gwaethaf y cyfyngiad.


Y Cynllun Buddsoddi yn Seilwaith Cymru yw ein prif ddull o weithredu ein penderfyniadau buddsoddi strategol. Mae’r pecyn buddsoddi gwerth £617\.5 miliwn i gefnogi ein blaenoriaethau buddsoddi, a gyhoeddir gennyf heddiw, yn cynnwys £342\.5 miliwn o gyllid cyfalaf ychwanegol a £275 miliwn o gyllid trafodion ariannol. Mae’r holl ddyraniadau hyn i’w gweld yn y tabl yn Atodiad 1\.


Rydym wedi buddsoddi’n helaeth mewn tai, mewn trafnidiaeth ac mewn datblygu’r economi ers cyhoeddi’r Cynllun Buddsoddi yn Seilwaith Cymru y llynedd, a hynny er mwyn hybu twf hirdymor a chreu neu gefnogi swyddi. Bydd y pecyn diweddaraf hwn yn dod â gwir fanteision i Gymru, drwy greu neu gefnogi dros 11,000 o swyddi yn ystod y ddwy flynedd nesaf.


Er enghraifft, yng Nghyllideb Ddrafft 2014\-15 a gyhoeddwyd ddoe, sef 8 Hydref, rydym yn buddsoddi’r symiau ychwanegol a ganlyn:


* £175\.5 miliwn er mwyn gwella rhwydweithiau trafnidiaeth a darparu amddiffynfeydd rhag llifogydd i ddiogelu seilwaith hanfodol, gan gynnwys Cam 1 cynllun newydd i greu system fetro yn y De\-ddwyrain drwy well cysylltiadau bws a thrên.
* £170 miliwn mewn tai.  Golyga hyn ein bod wedi creu gwerth dros £500 miliwn o fuddsoddiad ychwanegol mewn amrywiaeth o fentrau tai ers 2012, gan gynnwys tai fforddiadwy, tai i’w rhentu’n breifat a thai ar gyfer perchen\-feddianwyr. Rhoddodd hynny hwb aruthrol i’r diwydiant adeiladu ar adeg pan oedd angen mawr amdano. Cyllid ar gyfer Cymorth i Brynu Cymru yw rhan o’r buddsoddiad hwn. Dyma gynllun ecwiti a rennir newydd ar gyfer Cymru, i helpu pobl i brynu cartrefi sy’n cael eu hadeiladu o’r newydd. Mae’r Grant Tai Cymdeithasol hefyd yn cael cyllid pellach i ddarparu cartrefi i’r rheini sy’n gorfod symud o ganlyniad i doriadau Llywodraeth y DU i’r Budd\-dal Tai.
* £82 miliwn i helpu i ddarparu gwasanaethau cyhoeddus mwy effeithlon a diwastraff, a sicrhau eu bod yn addas ar gyfer y dyfodol ac y gellir eu fforddio yn y tymor hir. Mae hyn yn cynnwys ail gam a cham olaf Ysbyty Arch Noa i Blant. Rwyf hefyd yn darparu £19 miliwn o gyllid Buddsoddi i Arbed yn 2014\-15, yn ychwanegol at y buddsoddiad cyfalaf rwy’n ei gyhoeddi, er mwyn helpu sefydliadau’r gwasanaeth cyhoeddus i newid i ddulliau mwy effeithlon a chost\-effeithiol o ddarparu gwasanaethau.
* £54\.5 miliwn i ddatblygu ein Hardaloedd Menter ac ar gyfer gweithgarwch ehangach i helpu byd busnes a thwf economaidd.
* £70 miliwn i ddatblygu’r diwydiant ynni yng Nghymru a chyfrannu at drechu tlodi drwy fuddsoddi mewn mesurau sy’n helpu cartrefi Cymru i ddefnyddio ynni yn fwy effeithlon.


Bydd dyraniadau pellach o £65\.5 miliwn yn 2013\-14 yn cefnogi’r blaenoriaethau hyn.


Rwyf hefyd wedi gwneud dyraniadau cyfalaf ychwanegol o ganlyniad i gytundeb y gyllideb rhwng Llywodraeth Lafur Cymru, Plaid Cymru a Democratiaid Rhyddfrydol Cymru. Mae’r rhain yn cynnwys £15 miliwn ar gyfer y Gronfa Gofal Canolraddol, sef cronfa arloesol newydd i helpu pobl sydd angen gwasanaethau iechyd, tai a gofal cymdeithasol i fyw’n annibynnol, a £9\.5 miliwn yn ychwanegol ar gyfer y Gronfa Technoleg Iechyd a Thelefeddygaeth, er mwyn darparu offer trin canser robotig a buddsoddi rhagor mewn telefeddygaeth.


Rydym yn parhau i ddatblygu amrywiaeth o fentrau cyllid blaengar ac i archwilio dulliau eraill o wneud y defnydd gorau o’r adnoddau sydd gennym. Y mis diwethaf, lansiodd y Gweinidog Tai ac Adfywio a minnau’r Grant Cyllid Tai newydd. Mewn cydweithrediad ag ugain o landlordiaid cymdeithasol cofrestredig bydd y Grant yn darparu gwerth dros £130 miliwn o fuddsoddiad newydd mewn tai cymdeithasol yng Nghymru ac yn creu ffynhonnell gyllid newydd sbon ar gyfer y landlordiaid. Byddaf yn gwneud cyhoeddiadau pellach yn y Gyllideb Derfynol ar gyllid i symud y rhaglen Ysgolion ar gyfer yr 21ain Ganrif yn ei blaen yn gyflymach. Hefyd mae Ymddiriedolaeth GIG Felindre yn awyddus i ddatblygu Canolfan Ganser newydd, yr amcangyfrifir y bydd yn costio rhyw £200 miliwn, er mwyn sicrhau bod cleifion y GIG yng Nghymru yn dal i gael y gofal a’r triniaethau canser gorau. Mae’r Ymddiriedolaeth yn gweithio gyda’i phartneriaid i ddod o hyd i gyfleoedd ariannu blaengar er mwyn denu’r buddsoddiad cyfalaf i hybu enw da Felindre fel Canolfan Ragoriaeth.


Byddwn hefyd yn manteisio ar bob cyfle i ddefnyddio cyllid Ewrop i fuddsoddi rhagor mewn seilwaith hanfodol sy’n cefnogi twf a swyddi yng Nghymru. Rwy’n darparu £10\.3 miliwn o arian cyfalaf cyfatebol y flwyddyn hyd at 2020 ar gyfer cynlluniau adfywio lleol, yn unol â’r rhaglen Lleoedd Llewyrchus Llawn Addewid, er mwyn cefnogi Rhaglenni 2014\-2020 newydd Cronfa Strwythurol Ewrop.


Mae’r dyraniadau a gyhoeddir gennyf heddiw, ynghyd â’r mentrau ariannu blaengar a buddsoddiad ein partneriaid yn y sector preifat, yn golygu ein bod wedi ymrwymo i fuddsoddi £2 biliwn yn ychwanegol yn economi a gwasanaethau cyhoeddus Cymru ers cyhoeddi’r Cynllun Buddsoddi yn Seilwaith Cymru.  





### Dogfennau


* #### Datganiad Ysgrifenedig \- Ychwanegiad ,
 math o ffeil: doc, maint ffeil: 215 KB



215 KB







Translation:


 
Today, I am announcing a capital investment package totalling £617\.5m to support our Wales Infrastructure Investment Plan priorities. In developing our spending plans, we have kept our focus on the interventions we can make to support growth and create and maintain jobs. This is more important than ever in the current economic climate.


When the UK Government announced the Spending Round in June, our capital budget for 2015\-16 was set for the first time and it will be 33% lower in real terms than in 2009\-10\.


The UK Government is placing increasing restrictions on how we use this budget.  In 2015\-16, around 12% of our capital budget will be ring\-fenced for financial transactions.  This means it can only be used for loans and equity investments and will have to be repaid to the Exchequer in due course.


The Welsh Government is taking every opportunity to invest in our infrastructure to help stimulate the economy. Accordingly, we will be making full use of our capital spending power despite the restriction.


The Wales Infrastructure Investment Plan is the key vehicle to deliver our strategic investment decisions. The £617\.5m investment package I am announcing today to support our investment priorities includes £342\.5m of additional capital funding and £275m of financial transactions funding. All of these allocations are set out in the table at Annex 1\.


Since publication of the Wales Infrastructure Investment Plan last year, we have invested heavily in housing, transport and economic development to boost long\-term growth and create or support jobs. This latest package will deliver real benefits for Wales, creating or supporting more than 11,000 jobs over the next two years.  


For example, in the Draft Budget 2014\-15 published yesterday on 8 October, we are investing an additional:


* £175\.5m in improving transport networks and in flood defences to protect vital infrastructure including Phase 1 of a new scheme to create a South East Wales metro system through better bus and rail links.
* £170m in housing.  This means that since 2012, we have generated more than £500m of additional investment in a range of housing initiatives including affordable, private rented and owner\-occupied housing, delivering a huge boost to the construction industry when it has been most needed. Part of this investment includes funding for Help to Buy Cymru – a new shared equity scheme for Wales to help people to purchase new build homes and further funding for the Social Housing Grant to provide homes for those who have to move as a result of the UK Government’s reductions in Housing Benefit.
* £82m to support delivery of more efficient and economical public services to ensure that they are fit for the future and affordable in the long\-term, including the second and final phase of the Noah’s Ark Children’s Hospital for Wales. In addition to the capital investment I am announcing, I am making available £19m of Invest to Save funding in 2014\-15 to support public service organisations make the transition to more efficient and cost effective forms of service delivery.
* £54\.5m to support the development of our Enterprise Zones, wider business activity and economic growth
* £70m to support the development of the Energy Industry in Wales and contribute to tackling poverty through investment in energy efficiency measures in Welsh homes.


Further allocations of £65\.5m in 2013\-14 will support these priorities.


I have also made additional capital allocations as a result of the budget agreement between the Welsh Labour Government, Plaid Cymru and the Welsh Liberal Democrats. These include £15m for an innovative new Intermediate Care Fund to support independent living for those who need health, housing and social care and an additional £9\.5m for the Health Technology and Telemedicine Fund for the provision of robotic cancer treatment equipment and further investment in telemedicine.


We are continuing to develop a range of innovative finance initiatives and to explore options for alternative ways of maximising the use of our existing resources. Last month, the Housing and Regeneration Minister and I launched the new Housing Finance Grant , which in collaboration with 20 Registered Social Landlords (RSLs), will deliver over £130m of new investment in social housing across Wales and open up a completely new source of finance for RSLs. I will be making further announcements on funding to accelerate the 21st Century Schools Programme at the Final Budget. In addition, Velindre NHS Trust are looking at the development of a new Cancer Centre, with an estimated cost in the region of £200 million, to ensure Welsh NHS patients continue to receive the best care and cancer treatments. The Trust is working with its partners to identify innovative finance opportunities for attracting the capital investment which will increase Velindre’s reputation as a Centre of Excellence.


We will also take every opportunity to use European funding to maximise our investments in essential infrastructure that support growth and jobs across Wales. To support the new 2014\-2020 European Structural Fund Programmes, I am making available match funding of £10\.3m capital a year until 2020 for local regeneration schemes in line with the Vibrant and Viable Places Regeneration Programme.


The allocations I am announcing today mean that, since publication of the Wales Infrastructure Investment Plan, along with innovative finance initiatives and investment from our private sector partners we have committed £2bn of additional investment in the Welsh economy and public services.





### Documents


* #### Written Statement \- Annex ,
 file type: doc, file size: 215 KB



215 KB